ตราครุฑตราครุฑกฎกระทรวงฉบับที่9 ( พ.ศ. 2525 )ออกตามความในพระราชบัญญัติยาเสพติดให้โทษพ.ศ.2522----------อาศัยอำนาจตามความในมาตรา6 มาตรา 29 (3) และมาตรา 30(4) แห่งพระราชบัญญัติยาเสพติดให้โทษ พ.ศ. 2522 รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ 1 ให้ยกเลิกความในข้อ 1แห่งกฎกระทรวง ฉบับที่ 7 ( พ.ศ. 2524 ) ออกตามความในพระราชบัญญัติยาเสพติดให้โทษ พ.ศ.2522และให้ใช้ความต่อไปนี้แทน`ข้อ 1 ฉลากของยาเสพติดให้โทษในประเภท3 ที่ผลิตหรือนำเข้าต้องมีข้อความภาษาไทยว่า``ยาเสพติดให้โทษประเภท 3' และ `คำเตือน' อาจเสพติดและให้โทษไม่ควรใช้ติดต่อกันเกิน7 วัน'ข้อความดังกล่าวต้องใช้สีเห็นได้ชัดเจนและมีสีแตกต่างกับตัวอักษรอื่น โดยปกติให้ใช้อักษรสีแดงและอย่างน้อยต้องมีรายการดังต่อไปนี้ซึ่งจะเป็นภาษาไทยหรือภาษาต่างประเทศก็ได้(1) ชื่อยา(2)ปริมาณบรรจุของยาสำเร็จรูป(3)ชื่อและปริมาณของยาเสพติดให้โทษในประเภท 2 และของตัวยาอื่นอันเป็นส่วนประกอบที่สำคัญของตำรับยาเสพติดให้โทษในประเภท 3 นั้น(4)เลขที่หรือรหัสแสดงครั้งที่ผลิตหรือวิเคราะห์(5) เลขที่ใบสำคัญการขึ้นทะเบียนตำรับยาเสพติดให้โทษในประเภท3ที่พนักงานเจ้าหน้าที่ออกให้(6)ชื่อผู้ผลิตและที่ตั้งของสถานที่ผลิต(7) ถ้าวัตถุส่วนประกอบใด ๆในตำรับยาเสพติดให้โทษในประเภท 3 นั้น มีการสิ้นอายุการใช้ให้ระบุเดือน ปี ที่สิ้นอายุการใช้สำหรับยาเสพติดให้โทษในประเภท3ที่นำเข้าในราชอาณาจักรและอยู่ในอารักขาของศุลกากรให้จัดให้มีฉลากตามวรรคหนึ่งอย่างช้าภายในสิบห้าวันนับแต่วันที่ยาเสพติดให้โทษประเภท3 นั้น พ้นจากอารักขาของศุลกากรแต่ต้องก่อนจำหน่ายยาเสพติดให้โทษดังกล่าว'ข้อ 2 ให้ยกเลิกความในข้อ 3 แห่งกฎกระทรวงฉบับที่ 7 (พ.ศ. 2524 )ออกตามความในพระราชบัญญัติยาเสพติดให้โทษ พ.ศ.2522และให้ใช้ความต่อไปนี้แทน`ข้อ 3 ในกรณีที่ภาชนะหรือหีบห่อบรรจุยาเสพติดให้โทษในประเภท 3มีขนาดเล็กไม่สามารถแสดงรายการในฉลากตามข้อ1 ได้ครบถ้วนให้มีข้อความภาษาไทย `ยาเสพติดให้โทษในประเภท 3' ข้อความดังกล่าวต้องใช้สีที่เห็นได้ชัดเจนและมีแตกต่างกับตัวอักษรอื่น โดยปกติใช้ตัวอักษรสีแดง และอย่างน้อยต้องมีรายการดังต่อไปนี้ซึ่งจะเป็นภาษาไทยหรือภาษาต่างประเทศก็ได้(1) ชื่อยา(2)ชื่อและปริมาณของยาเสพติดให้โทษประเภท 2 และของตัวยาอื่นอันเป็นส่วนประกอบสำคัญของตำรับยาเสพติดให้โทษในประเภท 3 นั้น(3)เลขที่ใบสำคัญการขึ้นทะเบียนตำรับยาเสพติดให้โทษในประเภท 3 นั้นที่พนักงานเจ้าหน้าที่ออกให้(4) ถ้าวัตถุส่วนประกอบใด ๆในตำรับยาเสพติดให้โทษในประเภท 3 นั้น มีการสิ้นอายุการใช้ให้ระบุเดือน ปี ที่สิ้นอายุการใช้'ข้อ 3 ให้ยกเลิกความในข้อ 4แห่งกฎกระทรวง ฉบับที่ 7 ( พ.ศ.2524 ) ออกตามความในพระราชบัญญัติยาเสพติดให้โทษ พ.ศ.2522และให้ใช้ความต่อไปนี้แทน`ข้อ 4ให้มีเอกสารกำกับยาเสพติดให้โทษในประเภท 3 สอดแทรกหรือรวมไว้กับภาชนะหรือหีบห่อการบรรจุโดยแยกออกจากฉลากซึ่งอย่างน้อยต้องมีข้อความและแสดงรายการตามข้อ 1 (1) (2)(3) (5) และ (6)และให้มีคำเตือนและข้อความระวังการใช้ตามชนิดหรือจำพวกยาเสพติดให้โทษหรือของตัวยาอื่นตามข้อ5 ถึงข้อ 16 ด้วยคำเตือนและข้อความระวังการใช้ดังกล่าวต้องเป็นภาษาไทยอ่านได้ชัดเจนถ้ามีภาษาต่างประเทศรวมอยู่ด้วยข้อความในภาษาต่างประเทศนั้นต้องไม่ขัดกับข้อความภาษาไทยสำหรับยาเสพติดให้โทษในประเภท 3ที่นำเข้ามาในราชอาณาจักรและอยู่ในอารักขาของศุลกากรให้จัดให้มีเอกสารกำกับยาเสพติดให้โทษภายในสิบห้าวันนับแต่วันที่ยาเสพติดให้โทษในประเภท 3 นั้นพ้นจากอารักขาของศุลกากร แต่ต้องก่อนจำหน่ายยาเสพติดให้โทษดังกล่าว'ข้อ 4 ให้ยกเลิกความในข้อ 17 แห่งกฎกระทรวงฉบับที่ 7 ( พ.ศ. 2524 )ออกตามความในพระราชบัญญัติยาเสพติดให้โทษ พ.ศ. 2522ให้ไว้ ณ วันที่ 29 กันยายน พ.ศ. 2525ส. พริ้งพวงแก้วรัฐมนตรีว่าการกระทรวงสาธารณสุขหมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง ฉบับที่ 7 (พ.ศ.2524 )ออกตามความในพระราชบัญญัติยาเสพติดให้โทษ พ.ศ. 2522 กำหนดให้ยาเสพติดให้โทษในประเภท 3 ที่ผลิตนำเข้า หรือส่งออกต้องมีข้อความในฉลากและเอกสารกำกับยาเสพติดให้โทษในประเภท 3เป็นภาษาไทย อ่านได้ชัดเจน ถ้ามีภาษาต่างประเทศรวมอยู่ด้วย ข้อความในภาษาต่างประเทศนั้นต้องไม่ขัดกับข้อความภาษาไทย การกำหนดดังกล่าวทำให้ผู้รับอนุญาตนำเข้าและหรือส่งออกซึ่งยาเสพติดให้โทษในประเภท 3 ไม่สามารถปฏิบัติได้เพราะในทางปฏิบัติข้อความในฉลากและเอกสารกำกับยาเสพติดให้โทษในประเภท 3ที่นำเข้าหรือส่งออกจะเป็นภาษาต่างประเทศ ประกอบกับการใช้ยาเสพติดให้โทษในประเภท 3และเมื่อนำไปใช้ต้องให้แพทย์เป็นผู้สั่งใช้ยาเสพติดให้โทษดังกล่าวซึ่งทำให้ผู้ใช้ยาเสพติดให้โทษทราบวิธีการใช้ยาเสพติดให้โทษที่แน่นอนอยู่แล้วจึงสมควรกำหนดให้ยาเสพติดให้โทษในประเภท3ที่ผลิตและนำเข้ามีข้อความในฉลากและเอกสารกำกับยาเสพติดให้โทษดังกล่าวจะเป็นภาษาไทยหรือภาษาต่างประเทศก็ได้ เว้นแต่คำเตือนและข้อควรระวังการใช้เท่านั้นที่ต้องเป็นภาษาไทยจึงจำเป็นต้องออกกฎกระทรวงนี้